Gru-botsing naby Witbank eis vierDrie kinders, ŉ swanger vrou en haar ongebore baba is dood en twee mense beseer nadat ŉ vragmotor Maandagaand naby Witbank teen hul voertuig gebots het. Derrick Banks, ŉ woordvoerder van ER24, het Maandag gesê die gru-botsing het op die N12-hoofweg plaasgevind, sowat 35km buite Witbank. “Twee kinders is op slag dood. ŉ Man, twee vroue en ŉ kind is na ŉ nabygeleë hospitaal geneem,” het Banks gesê. Die swanger vrou en haar baba is onderweg na die hospitaal oorlede. Die derde kind het in die hospitaal gesterf. Die vragmotorbestuurder het geen beserings opgedoen nie. Die polisie ondersoek die oorsaak van die ongeluk.